మదన్ మోహన్ పూంఛీ

మదన్ మోహన్ పూంఛీ (10 అక్టోబర్ 1933-17 జూన్ 2015) 18 జనవరి 1998 నుండి 9 అక్టోబర్ 1998న పదవీ విరమణ చేసే వరకు భారతదేశ 28వ ప్రధాన న్యాయమూర్తిగా పనిచేశాడు.

 ప్రారంభ జీవితం, విద్యాభ్యాసం 
ఇతని తండ్రి నందలాల్ పూంఛీ ఒక న్యాయవాది. ఇతడు డి.ఎ.వి. కళాశాల పట్టభద్రుడయ్యాడు. ఢిల్లీ విశ్వవిద్యాలయం నుండి న్యాయశాస్త్రం చదివాడు.

 వృత్తి 
1955లోఇతడు  తన తండ్రి వద్ద  న్యాయవృత్తిని ప్రారంభించాడు. 1979 అక్టోబర్‌లో పంజాబ్, హర్యానా హైకోర్టుకు న్యాయమూర్తిగా నియమితుడైనాడు.

1989 అక్టోబరులో భారత సుప్రీంకోర్టు న్యాయమూర్తిగా నియమితుడై, 1998 జనవరిలో భారత ప్రధాన న్యాయమూర్తి అయ్యాడు. తన సుప్రీంకోర్టు పదవీకాలంలో, ఇతడు 142 తీర్పులను చెప్పాడు. 776 బెంచ్‌లలో కూర్చున్నాడు.

పదవీ విరమణ తరువాత, ఇతడు భారత ప్రభుత్వం ద్వారా సెంటర్ స్టేట్ రిలేషన్స్ కమిషన్ ఛైర్మన్‌గా నియమించబడ్డాడు, తరువాత ఇది పూంఛీకమిషన్ గా ప్రసిద్ధి చెందింది. ఇది భారతదేశంలో కేంద్ర-రాష్ట్ర సంబంధాలకు సంబంధించిన విషయాలను నిర్వహిస్తుంది.

ఆయన చండీగఢ్కు చెందిన వ్యక్తి.

 వ్యక్తిగత జీవితం 
ఇతడు మీరా పూంఛీని వివాహం చేసుకున్నాడు. ఇతనికి ఇద్దరు కుమారులు,  ఇద్దరు కుమార్తెలు ఉన్నారు. ఆయన కుమార్తె ప్రియా టాండన్ బిజెపి రాజకీయ నాయకుడు సంజయ్ టాండన్ ను వివాహం చేసుకున్నది.

 మూలాలు 

 బాహ్య లింకులు 

 http://supremecourtofindia.nic.in వద్ద జీవిత చరిత్ర

 https://nalsa.gov.in/patron-in-chief/hon-ble-mr-justice-m-m-punchhi
వర్గం:2015 మరణాలు
వర్గం:1933 జననాలు
వర్గం:భారతదేశ ప్రధాన న్యాయమూర్తులు
వర్గం:ఢిల్లీ విశ్వవిద్యాలయం పూర్వ విద్యార్థులు
వర్గం:భారతీయ న్యాయవాదులు